tartuNLP/wikipedia-smugri-20251201 huggingface dataset:
Agriómandra

Agriómandra () on pieni Kreikan saari, joka kuuluu Kreetan saariin ja sijaitsee Mirampéllonlahdessa Kreetan pohjoisrannikon edustalla. Saaren pinta-ala on noin 0,006 neliökilometriä ja se on asumaton. Hallinnollisesti Agriómandra kuuluu Ierápetran kuntaan, Lasíthin alueyksikköön ja Kreetan alueeseen.
Fotiá

Fotiá (, myös "Fothiá", Φωθιά) on pieni Kreikan saari, joka kuuluu Kreetan saariin ja sijaitsee Kreetan etelärannikolla Ágios Ioánnisin Agía Fotián kylän edustalla. Saaren pinta-ala on noin 0,004 neliökilometriä ja se on asumaton. Hallinnollisesti Fotiá kuuluu Ierápetran kuntaan, Lasíthin alueyksikköön ja Kreetan alueeseen.
Kárga

Kárga () eli Léna (Λένα) on pieni Kreikan saari, joka kuuluu Kreetan saariin ja sijaitsee Soúdanlahdessa Kreetan pohjoisrannikolla Almyrídan kylän edustalla. Saaren pinta-ala on noin 0,03 neliökilometriä ja se on asumaton. Hallinnollisesti Kárga kuuluu Apokóronaksen kuntaan, Chanián alueyksikköön ja Kreetan alueeseen.
Eldsberga

Eldsberga on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 770 asukasta vuonna 2021.
Gullbranna

Gullbranna on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 667 asukasta vuonna 2021.
Konída

Konída (, myös "Kounídia", Κουνίδια, "Kouníthia", Κουνίθια) on pieni Kreikan saari, joka kuuluu Kreetan saariin ja sijaitsee Mirampéllonlahdessa Kreetan pohjoisrannikolla Pacheiá Ámmoksen kylän edustalla. Saaren pinta-ala on noin 0,029 neliökilometriä ja se on asumaton. Hallinnollisesti Konída kuuluu Ierápetran kuntaan, Lasíthin alueyksikköön ja Kreetan alueeseen.
Loutró (saari)

Loutró () eli Fanári (Φανάρι) eli Foínikas (Φοίνικας, ) on pieni Kreikan saari, joka kuuluu Kreetan saariin ja sijaitsee Kreetan etelärannikolla Loutrón kylän edustalla. Saaren pinta-ala on noin 0,008 neliökilometriä ja se on asumaton. Hallinnollisesti Loutró kuuluu Sfakián kuntaan, Chanián alueyksikköön ja Kreetan alueeseen.
Mats Malm

Mats Malm (s. 10. toukokuuta 1964) on ruotsalainen kirjallisuustieteilijä ja kääntäjä, joka on toiminut kirjallisuustieteen professorina Göteborgin yliopistossa vuodesta 2004. Hänet valittiin Ruotsin akatemian jäseneksi vuonna 2018. Malm väitteli tohtoriksi vuonna 1996 aiheenaan goottilainen historiankirjoitus. Hän on myöhemmässä tutkimustyössään perehtynyt siihen, kuinka tekstien tulkinta muuttuu ajan kuluessa. Malm on kääntänyt muun muassa "Proosa-Eddan" ruotsiksi.
Makrouló

Makrouló (, ; myös "Makroulí", Μακρουλή) on pieni Kreikan saari, joka kuuluu Kreetan saariin ja sijaitsee Koufonísin saaren pohjoispuolella etelään Kreetan kaakkoiskulmasta. Saaren pinta-ala on noin 0,06 neliökilometriä ja se on asumaton. Hallinnollisesti Makrouló kuuluu Siteían kuntaan, Lasíthin alueyksikköön ja Kreetan alueeseen. Se on osa Agía Triádan kyläyhdyskuntaa. Makroulón koillispuolella sijaitsee Strongylón saari ja eteläpuolella Makroulón ja Koufonísin välissä Mármaroksen saari.
Mármaros

Mármaros (, myös "Mármaro", Μάρμαρο) on pieni Kreikan saari, joka kuuluu Kreetan saariin ja sijaitsee Koufonísin saaren pohjoisrannikon edustalla etelään Kreetan kaakkoiskulmasta. Saaren pinta-ala on noin 0,008 neliökilometriä ja se on asumaton. Hallinnollisesti Mármaros kuuluu Siteían kuntaan, Lasíthin alueyksikköön ja Kreetan alueeseen. Se on osa Agía Triádan kyläyhdyskuntaa. Mármaroksen pohjoispuolella sijaitsevat Makroulón ja Strongylón saaret.
Saaren nimen "marmaros" () tarkoittaa muinaiskreikassa alun perin kiveä tai kalliota, joka kimmeltää valossa. Sanan merkitys laajeni myöhemmin tarkoittamaan erityisesti marmoria, valkoista ja kiiltävää kivilajia. Sana on johdettu kreikan verbistä "marmairō" (), joka tarkoittaa ”kimmeltää” tai ”säteillä”.
Paximádi (Gkrántes)

Paximádi () on pieni Kreikan saari, joka kuuluu Kreetan saariin ja tarkemmin Gkrántesin saariin, ja sijaitsee Kreetan koillispään itärannikon edustalla. Saaren pinta-ala on noin 0,002 neliökilometriä ja se on asumaton. Hallinnollisesti Paximádi kuuluu Siteían kuntaan, Lasíthin alueyksikköön ja Kreetan alueeseen.
Paximádi on Gkrántesin saarista pienin ja lähinnä pelkkä kari. Sen lounaispuolella sijaitsee ryhmän suurin saari Prasonísi.
Prasonísi (Gkrántes)

Prasonísi () eli Megálo Nisí (Μεγάλο Νησί) eli Grántes (Γράντες) on pieni Kreikan saari, joka kuuluu Kreetan saariin ja tarkemmin Gkrántesin saariin, ja sijaitsee Kreetan koillispään itärannikon edustalla. Saaren pinta-ala on noin 0,29 neliökilometriä ja se on asumaton. Hallinnollisesti Prasonísi kuuluu Siteían kuntaan, Lasíthin alueyksikköön ja Kreetan alueeseen.
Prasonísi on Gkrántesin saarista suurin ja keskimmäinen. Se on muodoltaan pitkä ja kapea, ja sen suurin korkeus on 31 metriä merenpinnasta laskettuna. Prasonísin koillispuolella sijaitsee Paximádin saari ja lounaispuolella Savoúran saari.
Savoúra (Gkrántes)

Savoúra () on pieni Kreikan saari, joka kuuluu Kreetan saariin ja tarkemmin Gkrántesin saariin, ja sijaitsee Kreetan koillispään itärannikon edustalla. Saaren pinta-ala on noin 0,019 neliökilometriä ja se on asumaton. Hallinnollisesti Savoúra kuuluu Siteían kuntaan, Lasíthin alueyksikköön ja Kreetan alueeseen.
Savoúra on Gkrántesin saarista toiseksi suurin ja lounaisin. Se on muodoltaan pyöreähkö. Sen koillispuolella sijaitsee suurempi Prasonísin saari.
Strongyló (Lasíthi)

Strongyló (, ; myös "Strongylí", Στρογγύλη) on pieni Kreikan saari, joka kuuluu Kreetan saariin ja sijaitsee Koufonísin saaren pohjoispuolella etelään Kreetan kaakkoiskulmasta. Saaren pinta-ala on 0,152 neliökilometriä ja se on asumaton. Hallinnollisesti Strongyló kuuluu Siteían kuntaan, Lasíthin alueyksikköön ja Kreetan alueeseen. Se on osa Agía Triádan kyläyhdyskuntaa. Strongylón ja Koufonísin välissä sijaitsevat Makroulón ja Mármaroksen saaret.
Yhdysvaltain senaatin vaalit Pennsylvaniassa 2024

Yhdysvaltain senaatin vaalit Pennsylvaniassa 2024 pidettiin 5. marraskuuta 2024 samaan aikaan muiden vuoden 2024 vaalien kanssa. Istuva demokraattisenaattori Bob Casey Jr. oli ehdolla neljännelle kaudelleen, mutta hävisi täpärästi häntä vastassa olleelle republikaani Dave McCormickille.
Tausta.
Demokraattien ehdokas Bob Casey Jr. valittiin ensimmäisen kerran senaattiin vuonna 2006, jolloin hän päihitti istuvan republikaanisenaattorin Rick Santorumin. Hänet valittiin jatkokausille vuosina 2012 ja 2018. Suurimmassa osassa mielipidemittauksista Caseyllä oli pieni etu McCormickiin nähden. 
Vaaleissa äänioikeutettuja ovat sellaiset henkilöt, jotka täyttävät seuraavat ehdot ja rekisteröityvät äänestäjiksi:
Ehdokasasettelu.
Casey asettui ehdolle neljännelle kaudelleen, ja hän oli ainoa ehdokas demokraattien esivaaleissa. Republikaanien ehdokas Dave McCormick oli myös ainoa puolueensa esivaalien ehdokas.
Tulokset.
Lähde:
Yhdysvaltain vaalit 2024

Yhdysvaltain vuoden 2024 vaalit järjestettiin tiistaina 5. marraskuuta 2024. Silloin valittiin kongressin edustajainhuoneen kaikki 435 jäsentä, 34 senaattoria senaattiin ja Yhdysvaltain presidentti. Lisäksi pidettiin joukko osavaltio- ja paikallistason vaaleja, esimerkiksi 11 osavaltioon ja kahteen territorioon valittiin kuvernööri.
Republikaani Donald Trump valittiin presidentiksi toiselle, ei-perättäiselle kaudelle, päihittäen demokraattien ehdokkaan Kamala Harrisin. Republikaanit saivat enemmistön Yhdysvaltain senaattiin. Republikaanit säilyttivät edustajainhuoneen enemmistönsä.
Uch Sharif

Uch Sharif (, ) eli Uch (, ) on kaupunki Pakistanin Punjabin provinssissa. Delhin sulttaanikunnan kaudella se tunnettiin suufilaisena keskuksena ja paikalla on säilynyt useiden suufilaisten pyhimysten hautamuistomerkkejä. Vuoden 2017 väestönlaskennan mukaan kaupungin asukasluku oli 42 684.
Maantiede.
Uch Sharif sijaitsee Pakistanin Punjabin provinssissa Bahawalpurin piirikunnassa. Bahawalpurin kaupunki sijaitsee noin 56 kilometriä Uch Sharifista itään.
Historia.
Alexander Cunningham yhdisti Uch Sharifin joidenkin antiikin kreikkalaisten historioitsijoiden mainitsemaan Aleksanteri Suuren perustamaan Ussa-Aleksandrian kaupunkiin. Se tunnettiin varmemmin myös vanhana hindulaisena keskuksena nimellä Deogarh. Nimi Uch ilmaantuu muslimilähteissä 1100-luvulta eteenpäin.
Ghuridihallitsija Mu'izz al-Din Muhammad valtasi paikan vuonna 1176. Delhin sulttaani Iltutmiš valtasi sen puolestaan vuonna 1227 ja kaupunki tuli tunnetuksi muslimimystikkojen kotipaikkakuntana. 1300-luvulla vaikuttanut Jalal al-Din Surkh Bukhari ja hänen poikansa Jalal al-Din Husayn Makhdum-i Jahaniyan tekivät siitä suufilaisen Suhrawardiyya-veljeskunnan keskuksen, jonne nousi useita eri suufilaisten pyhimysten hautamonumentteja. Kaupungin edelleen säilyneet hautamonumentit ovat Pakistanin aielistassa Unescon maailmanperintöluetteloon. Myöhemmin kaupungista tuli Kadiriyya-veljeskunnan oppineisuuden keskus. Delhin sulttaanikuntaa seurasi Suurmogulien valtakunta, jonka hallitsija Akbar teki Uchista Multanin alaisen "suba"-alueen. Läheisten jokien muuttuva uoma vähensi lopulta kaupungin merkitystä ja 1800-luvulle tultaessa se oli pienentynyt seitsemän kylän rykelmäksi. Kaupunki on kuitenkin kasvanut jälleen 1900-luvulta alkaen.
Väestö.
Uch Sharifin asukasluku oli Pakistanin vuoden 2017 väestönlaskennan mukaan 42 684. Vuonna 1998 vastaava lukema oli 20 476.
Mochudi

Mochudi () on kylä Botswanan Kgatlengin alueella ja tämän alueen hallinnollinen keskus. Kylä sijaitsee 37 kilometriä pääkaupunki Gaboronesta koilliseen.
Se on seudulle vuonna 1871 asettuneen Bakgatla-heimon keskus. Kaupungissa sijaitsevalta harjanteelta löytyvä Phuthadikobon museo kuuluu paikkakunnan nähtävyyksiin; siellä esitelään Bakgatla-heimon ja Botswanan historiaa. Kylän nimi Mochudi on peräisin tswanan kielestä ja tarkoittaa henkilöä, joka tarjoaa ruokaa ruukusta. Tällä viitataan tswanan kielisen väen perinteiseen vieraanvaraisuuteen vieraita kohtaan.
Paikallistalouden perusta pohjautuu kotitarveviljelyyn ja karjatalouteen. Kylä sijaitsee Kalaharin (aavikon) lähistöllä, ja kuivuuskausia esiintyy. Vettä saadaan porakaivoista.
Vuoden 2022 väestönlaskennan mukaan Mochudin asukasluku oli 50 321 (2011: 44 815 as.).
Fuhais

Fuhais on kaupunki Jordanian Balqan kuvernementissa. Vuonna 2023 kaupungissa oli 22 821 asukasta ja paikalliset ovat pääosin kristittyjä.
Maantiede.
Fuhais sijaitsee Jordanian Balqan kuvernementissa noin 12 kilometriä maan pääkaupunki Ammanista länteen. Paikalla ja lähiseudulla on useita lähteitä.
Historia.
Fuhaisin perustivat kristityt siirtolaiset al-Saltista 1800-luvun loppupuoliskolla. Alkujaan paikallsiet saivat elantonsa etenkin maanviljelyksestä. Vuonna 1953 Fuhaisiin avattiin sementtitehdas, josta tuli kaupungin suurin työnantaja ja jonka ympärille noin puolentoista kilometrin päähän vanhasta keskustasta Fuhaisin tihein asutus on keskittynyt. Alkujaan al-Saltin satelliittikaupunkina alkunsa saanut Fuhais on alkanut myös kasvaa yhteen laajenevan Ammanin pääkaupunkiseudun kanssa.
Väestö.
Jordanian tilastokeskuksen mukaan Fuhaisin asukasluku oli vuonna 2023 arviolta 22 821. Suurin osa paikallisista on kristittyjä. Kristityistä noin 2/3 on ortodokseja ja 1/3 katolilaisia.
Monet fuhaisilaiset ovat muuttaneet Yhdysvaltoihin tai Eurooppaan. Ulkomailla asuvat paikalliset lähettävät rahaa kotimaahan ja monet omistavat paikalla vapaa-ajan asuntoja.
Huỳnh Thị Thanh Thủy

Huỳnh Thị Thanh Thủy (s. 1. heinäkuuta 2002 Da Nang) on vietnamilainen malli ja kauneuskuningatar. Hän voitti Miss International 2024 -kilpailun tittelin.
Juho Hurmalainen

Juho Hurmalainen (5. elokuuta 1867 Viipurin maalaiskunta – 5. toukokuuta 1920 Uusikirkko) oli suomalainen kansanopiston opettaja ja johtaja ja yhteiskunnallinen vaikuttaja.
Henkilöhistoria.
Hurmalaisen vanhemmat olivat puutarhuri Mikko Hurmalainen ja ja Saara Utter ja puoliso vuodesta 1896 talousopettaja Lydia Alina Husgafvel (k. 1937). Hurmalainen tuli ylioppilaaksi Viipurin lyseosta 1987 ja opiskeli yliopistossa tutkintoa kuitenkaan suorittamatta. Opintomatkoja Tanskan kansanopistoihin hän teki 1903. Hurmalainen oli Kymenlaakson Kansanopiston opettaja 1896–1898 ja Uudenkirkon kansanopiston johtaja 1898–1920. Hän vaikutti myös laajemmin Etelä-Karjalassa, koska oli muun muassa Etelä-Karjalan nuorisoseuran perustajia ja seuran johtokunnan jäsen ja puheenjohtaja, Viipurin läänin maanviljelyseuran hoitovaliokunnan jäsen, Uudenkirkon kunnanvaltuutettu, Etelä-Karjalan kotiseutuyhdistyksen sihteeri sekä n.k. Karjalan Kannaksen komitean puheenjohtaja.
Hurmalainen

Hurmalainen on muun muassa seuraavien suomalaisten henkilöiden sukunimi:
Anne de Vries

Anne de Vries (22. toukokuuta 1904 Assen – 29. marraskuuta 1964 Zeist) oli alankomaalainen kirjailija ja opettaja.
De Vries tuli tunnetuksi vuonna 1933 julkaistusta romaanistaan "Bartje", jonka WSOY julkaisi Toini Jänneksen suomentamana vuonna 1938 nimellä "Lapsen silmin". Siinä ja sen jatko-osassa "Bartje zoekt het geluk" (1940) kuvataan maalaispojan varttumista Alankomaiden koilliskulmassa sijaitsevassa Drenthen provinssissa. Romaanin pohjalta tuotettiin vuonna 1972 televisiosarja "Bartje", joka esitettiin Suomessa Ylen ruotsinkielisessä tv-ohjelmistossa syksyllä 1974.
De Vriesin tuotannosta on suomennettu myös romaani "Hilde" (1939, WSOY 1944) ja oppikirja "Lasten Raamattu" (Kleuter vertelboek voor de bijbelse geschiedenis, Tukholma: IPC 1961, suom. Kaija Pakkanen).
De Vries kuoli 60-vuotiaana sydänkohtaukseen.
Mufloni

Mufloni ("Ovis gmelini" tai "Ovis gmelinii", aiemmin "Ovis orientalis") on lampaan ("Ovis aries") villi kantamuoto. Lajia esiintyy Armeniassa, Azerbaidžanissa, Irakissa, Iranissa ja Turkissa. Lisäksi Kyproksella elää kyproksenmufloni ("Ovis gmelini ophion"), joka mahdollisesti polveutuu ihmisen siirtämistä villeistä mufloneista.
Uriaali ("Ovis vignei") on joskus luokiteltu samaan lajiin, mutta se eroaa muflonista muun muassa kromosomiluvultaan. Eurooppalainen mufloni luokitellaan lähteestä riippuen joko samaan lajiin muflonin tai lampaan kanssa.
Shomanayn piiri

Shomanayn piiri (karakalpakiksi "Shomanay rayonı", ) on paikallishallintoalue Uzbekistaniin kuuluvan Karakalpakstanin tasavallan eteläosassa. Sen pinta-ala on 780 neliökilometriä ja asukasmäärä 58 000 henkeä (vuonna 2024). Piirin hallinnollinen keskus on Shomanayn kaupunki.
Shomanayn piiri rajoittuu luoteessa Qońıratin, pohjoisessa Qanlıkólin ja kaakossa Xojelin piireihin sekä etelässä Turkmenistanin Daşoguzin maakuntaan. Alue on etupäässä tasankoa. Lännessä piiri rajoittuu Ustjurtin laakioon.
Vuonna 1950 ja uudelleen vuonna 1976 perustettuun piiriin kuuluu yksi kaupunki, 7 maaseudun itsehallintoaluetta ja 104 maaseutuasutusta. Kaupunkiväestön osuus on 26 prosenttia (vuonna 2024). Asukkaat ovat etupäässä karakalpakkeja ja uzbekkeja.
Piirin maatalous tuottaa puuvillaa, vehnää, riisiä, vihanneksia, perunaa, meloneja, lihaa, maitoa ja vuotia. Shomanayssa on puuvilla-, rakennustarvike- ja elintarviketeollisuutta.
Historiallisiin kohteisiin kuuluvat 400–300-luvuilta eaa. peräisin oleva Jampiq qalan muinaislinna ja 1800-luvun alussa rakennettu Jańa qala.
Luettelo Cristiano Ronaldon maajoukkuemaaleista

Tämä on luettelo Cristiano Ronaldon maajoukkuemaaleista. Ronaldo on portugalilainen jalkapalloilija, joka pelasi elokuussa 2003 ensimmäisen ottelunsa Portugalin A-maajoukkueessa Kazakstania vastaan. Hän teki ensimmäisen maajoukkuemaalinsa vuoden 2004 EM-kilpailuissa, kun Portugali kohtasi Kreikan. Ensimmäisen hattutemppunsa hän taas teki syyskuussa 2013 Pohjois-Irlantia vastaan. Ronaldo on maajoukkuetilastojen kaikkien aikojen paras maalintekijä – hän on pelannut marraskuuhun 2025 mennessä 226 maajoukkueottelua, joissa hän on tehnyt 143 maalia.
Ronaldo on pelannut ennätyksellisissä kuusissa EM-kilpailuissa, ja hän on tehnyt niissä niin ikään ennätykselliset 14 maalia. Ronaldo on pelannut viisissä MM-kilpailuissa ja tehnyt niissä kahdeksan maalia. Hänestä tuli vuonna 2022 ensimmäinen pelaaja, joka on tehnyt maalin viisissä MM-kilpailuissa. Lisäksi Ronaldosta tuli lokakuussa 2025 MM-karsintaotteluiden historian paras maalintekijä. Hän on tehnyt ammattilaisten maajoukkuetasolla jaetulla ennätykselliset kymmenen hattutemppua.
Maalit.
"Päivitetty 15. lokakuuta 2025"
Tilastot.
"Päivitetty 14. marraskuuta 2025"
Eosiini Y

Eosiini Y (C20H6Br2N2O9Na2) eli Acid Red 87 on ksanteenirakenteinen aromaattinen orgaaninen yhdiste. Yhdistettä voidaan käyttää muun muassa väriaineena.
Ominaisuudet, valmistus ja käyttö.
Huoneenlämpötilassa eosiini Y on punaista tai ruskehtavaa kiteistä ainetta. Yhdiste liukenee veteen ja kohtalaisesti esimerkiksi etanoliin, asetonitriiliin ja dimetyylisulfoksidiin. Aineen laimeilla liuoksilla on vihreä fluoresenssi.
Eosiini Y:tä valmistetaan bromaamalla fluoreskeiiniä ja muodostamalla natriumsuola. Ensimmäisen kerran yhdistettä valmisti Heinrich Caro vuonna 1871.
Eosiini Y:tä voidaan käyttää mikroskopiassa niin sytoplasman kuin tumien, fibriinin ja eosinofiilien värjäämiseen. Usein sitä käytetään yhdessä atsuuri B:n kanssa tai hematoksyliinin vastaväriaineena. Yhdistettä käytetään myös paperin ja tekstiilien värjäykseen sekä kosmetiikassa. Eosiini Y:n ja alumiinin tai lyijyn kompleksit ovat taiteilijavärejä. Orgaanisen kemian synteeseissä yhdistettä käytetään esimerkiksi singlettihapen tuottamiseen hapetusreaktioissa ja radikaalireaktioiden fotoinitiaattorina.
Storbackenin tuulivoimapuisto

Storbackenin tuulivoimapuisto on Pohjanmaalla Vöyrin Oravaisten kirkonkylän Storbackenilla sijaitseva tuulivoimapuisto, jossa toimii 7 tuulivoimalaitosta. Niiden kokonaiskapasiteetti on 30 megawattia (tai 29,4 MW ) ja vuosituotanto on noin 100 gigawattituntia. Tuulivoimapuiston on rakentanut OX2, sen omistaa Infracapital, jonka tytäryhtiö Storbacken Wind Oy on, ja sitä operoi OX2.
Tuulivoimapuiston kaakkoispuolella 1,5 kilometrin päässä sijaitsee vuonna 2022 valmistunut Mörknässkogenin tuulivoimapuisto.
Yleistä.
Storbackenin tuulipuisto sijaitsee neljä kilometriä Oravaisten kirkolta itään Storbackenilla. Voimala-alue sijaitsee Loholstretin, Storbackenin ja Björnkärretin maastoissa, jotka ovat pääosin metsätalouskäytössä. Matkaa merenrannikolle on viisi kilometriä. Voimaloiden huoltotiet tulevat joko lännestä Oravaisten tehtaalta tai pohjoisesta yhdystieltä 7230 (Jeppovägen) alkavalta kylätieltä. Tuulipuiston pituus on 2,3 kilometriä, leveys 0,9 kilometriä, ja kaikki voimalaitokset sisällensä sulkevan alueen pinta-ala on 1,1 neliökilometriä.
Tuulivoimalaitokset ovat tanskalaisen Vestaksen valmistamaa V150-mallia, jonka napakorkeus on 150 metriä, tuuliturbiinin halkaisija 150 metriä, ja jonka kapasiteetti on 4,3 megawattia. Voimalat sijaitsevat 25–30 metrin korkeudella mpy.
Historiaa.
OX2 ja Infracapital tekivät sopimuksen Storbackenin ja Kröpulnin tuulivoimapuistojen rakentamiseksi elokuussa 2019. Rakentaminen tapahtui vuosien 2019–2021 aikana ja perustyöt olivat Infra Buildersin vastuulla. Voimaloiden asentamisesta vastasi Vestas ja sähköverkon liittymisestä Herrfors. Tuulivoimapuisto valmistui ja testien jälkeen se luovutettiin omistajalleen Infracapitalille marraskuussa 2021. Tämän jälkeen OX2 on vastannut tuulipuiston teknisestä ja kaupallisesta hallinnoinnista.
Xojelin piiri

Xojelin piiri (karakalpakiksi "Xojeli rayonı", ) on paikallishallintoalue Uzbekistaniin kuuluvan Karakalpakstanin tasavallan eteläosassa. Sen pinta-ala on 550 neliökilometriä ja asukasmäärä 128 700 henkeä (vuonna 2024). Piirin hallinnollinen keskus on Xojelin kaupunki.
Xojelin piiri rajoittuu luoteessa Shomanayn ja Qanlıkólin, koillisessa Nukusin ja kaakossa Taqıyatasin piireihin sekä lounaassa Turkmenistanin Daşoguzin maakuntaan. Amudarjan vasemmalla rannalla sijaitseva alue on etupäässä tasankoa, jonka läpi kulkee Qońıratin kanava ja muita kastelukanavia.
Vuonna 1926 perustettuun piiriin kuuluu yksi kaupunki, 1 taajama, 7 maaseudun itsehallintoaluetta ja 63 maaseutuasutusta. Kaupunkiväestön osuus on 64 prosenttia (vuonna 2024). Asukkaat ovat etupäässä karakalpakkeja ja uzbekkeja.
Piirin maatalous tuottaa puuvillaa, vehnää, riisiä, vihanneksia, perunaa, meloneja, hedelmiä, lihaa, maitoa ja vuotia. Xojelissa on puuvilla-, tekstiili-, rakennustarvike- ja elintarviketeollisuutta.
Historiallisiin kohteisiin kuuluvat Mizdaxqanin keskiaikaisen kaupungin rauniot linnoituksineen ja mausoleumeineen.
Samuli Kivelä (muusikko)

Samuli Kivelä (s. 1988 Kempele) on suomalainen kitaristi, äänisuunnittelija ja tuottaja. Hän on toiminut tuottajana, sovittajana ja säveltäjänä useissa eri yhteyksissä. Kivelä on myös kitaransoitonopettaja.
Tausta.
Kotimaisen jazzkitarismin velhoksikin nimitetty Kivelä on valmistunut muusikoksi Oulun konservatoriosta vuonna 2009, jonka jälkeen hän opiskeli vuoden ajan pop&amp;jazz -pedagogiikkaopintoja Metropolia ammattikorkeakoulussa Helsingissä. Musiikin maisteriksi Kivelä valmistui Sibelius Akatemian jazz-linjalta vuonna 2017, pääinstrumenttinaan sähkökitara.
Ura.
Kivelä on esiintynyt ja levyttänyt useiden artistien ja yhtyeiden kanssa. Vuonna 2020 hän toimi TV-ohjelma Putouksen kauden kitaristina ja syntetisaattorin soittajana.
Parin vuoden ajan Kivelä on soittanut kitaraa Ramy Essamin yhtyeessä. Ramy Essamin musiikki yhdistää rockia, folkia ja egyptiläistä perinnemusiikkia, ja hänen kappaleidensa sanoitukset käsittelevät usein yhteiskunnallisia epäkohtia, ihmisoikeuksia ja poliittista sortoa. Essam käyttää musiikkiaan vallankumouksellisena työkaluna, ja hän on toiminut arabimaailmassa demokratian ja ihmisoikeuksien puolestapuhujana. 
Kivelä soittaa kitaraa, syntetisaattoreita ja looppereita elektronisen musiikin yhtye Serotissa. Serot esiintyi 2024 TV-sarja Diilin finaalijaksossa voittaja Aini Mäensivun finaalitapahtumassa. Yhtyeen toisella albumilla vierailevat ykköslinjan jazzmuusikot, pianisti Iiro Rantala sekä trumpetisti Verneri Pohjola.
Sepi Kumpulaisen bändissä Kivelä soittaa kitaraa.
Kivelä on tehnyt musiikkituotannollista ja äänisuunnittelutyötä muun muassa Hanna Västinsalon "Palimpsesti – ohita intro" -elokuvassa, KOM-teatterissa, Kajaanin Harrastajateatteri Generaattorissa, Linnanmäen valokarnevaaleilla sekä erilaisissa radio-ohjelmissa ja podcasteissa.
Syksyllä 20204 Kivelä teki äänisuunnittelun Markus Leikolan ja Helsinki 98 -ryhmän teatteriesitykseen Lähinaapuri. Lisäksi hän äänisuunnitteli Helsingin Kanneltalossa syyskuussa 2024 ensi-iltansa saaneen 50+ Tanssikollektiivin esityksen "222 Wrong movements," jonka ohjasi Venäjältä Suomeen paennut Pavel Semschenko.
Kivelä toimii muusikkona, esiintyjänä ja äänisuunnittelijana taidekollektiivi Recover Laboratoryn esityksissä.Yhdessä rumpali Aleksi Kinnusen kanssa Kivelä tunnetaan myös "Suomen tunnetuimpina freelancemuusikkoina", Rotsina ja Jyränä. Kivelä soittaa Neljä Ässää -nimisessä bändissä ja on esiintynyt tällä myös mm. Yle Olohuoneen tv-lähetyksessä 
Diskografia.
Serot
Soolotuotanto
Surrealiisa
Soft Hammers
Sepi Kumpulainen
Congo–Océan-rautatie

Congo–Océan-rautatie ("Chemin de fer Congo-Océan") on Kongon tasavallan Brazzavillestä Atlantin rannikolle Pointe-Noireen vievä rautatie. Rautatie rakennettiin, kun Kongo oli Ranskan siirtomaa, ja se valmistui 1934. Rautatien valmistuttua siitä julkaistiin 512-sivuinen valokuvateos, jossa työn tehneet pakkotyöläiset eivät näy. Rautatie rakennettiin luonnonvarojen kuljettamiseksi sisämaasta satamaan ja siirtomaaisännälle Ranskaan. Rakentajia värvättiin työmaalle väkisin, ja värväystä pakenevia rangaistiin kohdistamalla rangaistus koko kylälle. Työmaalle kuljetetuista pakkotyöläisistä saattoi puolet kuolla matkalla. Työ tehtiin ilman koneita alkeellisilla työvälineillä. Rakennustyö kesti 13 vuotta, ja 127 259 värvätystä kuoli rakennustyössä arviolta 17 000–23 000 ihmistä. Rautatien historiasta on valmistunut dokumentti "Veren rautatie".
Para-Metoksifenyylipiperatsiini

"para"-metoksifenyylipiperatsiini (MeOPP, pMPP, 4-MPP; paraperatsiini) on fenyylipiperatsiinijohdannainen, jolla on piristäviä vaikutuksia ja jota on myyty ainesosana ”party pills” -valmisteissa, aluksi Uudessa-Seelannissa ja myöhemmin muissa maissa ympäri maailmaa.
Farmakologia.
"para"-metoksifenyylipiperatsiinin on "in vitro" havaittu estävän takaisinottoa ja indusoivan monoamiinivälittäjäaineiden vapautumista. Tämä on vaikutusmekanismi, joka on yhteinen väärinkäytettyjen huumeiden, kuten amfetamiinien ja ekstaasin, kanssa, ja para-metoksifenyylipiperatsiini tuottaa jonkin verran samanlaisia vaikutuksia, vaikka se on paljon vähemmän voimakas ja sillä uskotaan olevan suhteellisen vähäinen väärinkäyttöpotentiaali. Piperatsiinijohdannaisten, kuten trifluorimetyylifenyylipiperatsiinin (TFMPP), on myös osoitettu vaikuttavan huomattavin osin ei-selektiivisinä serotoniinireseptoriagonisteina, ja "para"-metoksifenyylipiperatsiinin on myös osoitettu toimivan tällä tavalla.
Efektit.
"para"-metoksifenyylipiperatsiinin sanotaan anekdoottisesti aiheuttavan huomattavasti vähemmän ahdistusta kuin vastaavat piperatsiinit, ja sitä otetaan yleensä annoksina 120–200 mg. Sitä sekoitetaan usein stimuloivien piperatsiinijohdannaisten, kuten bentsyylipiperatsiinin (BZP) kanssa yhteisvaikutuksen aikaansaamiseksi. 
Aineenvaihdunta.
Ihmisen maksan P450 CYP2D6 muuntaa "para"-metoksifenyylipiperatsiinin demetylaation avulla "para"-hydroksifenyylipiperatsiiniksi.
Laki.
Suomi.
Suomessa "para"-metoksifenyylipiperatsiini on listattu valtioneuvoston asetuksessa kuluttajamarkkinoilta kielletyistä psykoaktiivisista aineista.
Saksa.
Luokiteltu ryhmään "Neue-psykoaktive-Stoffe-Gesetz" ("NpSG"). Soveltamisalaan kuuluvien aineiden käyttö on sallittua vain teollisiin ja tieteellisiin tarkoituksiin.
Qanlıkólin piiri

Qanlıkólin piiri (karakalpakiksi "Qanlıkól rayonı", ) on paikallishallintoalue Uzbekistaniin kuuluvan Karakalpakstanin tasavallan eteläosassa. Sen pinta-ala on 740 neliökilometriä ja asukasmäärä 53 800 henkeä (vuonna 2024). Piirin hallinnollinen keskus on Qanlıkóln taajama.
Qanlıkólin piiri rajoittuu pohjoisessa Qońıratin, idässä Bozatawin ja Nukusin, etelässä Xojelin ja lännessä Shomanayn piireihin. Alue on etupäässä kastelukanavien halkomaa Amudarjan vasemman rannan tasankoa.
Vuonna 1970 perustettuun piiriin kuuluu yksi taajama, 7 maaseudun itsehallintoaluetta ja 38 maaseutuasutusta. Kaupunkiväestön osuus on 25 prosenttia (vuonna 2024). Asukkaat ovat etupäässä karakalpakkeja ja uzbekkeja.
Piirin maatalous tuottaa puuvillaa, vehnää, riisiä, vihanneksia, meloneja, hedelmiä, lihaa, maitoa ja vuotia. Lisäksi on puuvilla-, rakennustarvike- ja elintarviketeollisuutta.
Shirvanshahien palatsi

Shirvanshahien palatsi () on muinaista Širvania hallinneiden Shirvanshahien 1400-luvulla rakennuttama linna Bakun vanhassa kaupungissa Azerbaidžanissa. Se on Unescon maailmanperintökohde vuodesta 2000.
Vuoden 1192 Şamaxın maanjäristys pakotti Širvanin hallitsijan siirtämään pääkaupungin İçərişəhəriin, jonne rakennettiin Shirvanshahin palatsi. Kokonaisuuteen kuuluu itse palatsi, joka on yksi Lähi-idän ainutlaatuisimmista, oikeustalo, joka on kiehtonut matkailijoita ja tutkijoita keskiajalta lähtien sekä keskiaikaisen oppineen ja ajattelijan seyid Seyid Yəhya Bakuvin hauta. Kompleksiin kuuluu myös palatsin moskeija, Shahin sukuhauta, kylpylä ja maanalainen vesisäiliö.
Palatsin 52 huoneesta 27 sijaitsi ensimmäisessä kerroksessa ja 25 toisessa. Yläkerrassa on säilynyt 15 huonetta, joista vain odotushuone on alkuperäisessä asussaan. Ensimmäisessä kerroksessa on keittiö ja varasto. Siellä tiedetään olleen palvelijoiden, taiteilijoiden ja kalligrafien asuin- ja työtiloja.
Kyllikki Kuningas

Maire Kyllikki Kuningas (omaa sukua Kyheröinen, 8. kesäkuuta 1944 Jääski – 15. joulukuuta 2023 Seinäjoki) oli suomalainen näyttelijä.
Ura.
Kyllikki Kuningas näytteli Seinäjoen kaupunginteatterissa vuosina 1975–2011, jolloin hän jäi eläkkeelle. Kuninkaan muita kiinnityksiä olivat Porin Teatteri 1962–1963, Riihimäen Teatteri 1963–1965, Vaasan suomalainen teatteri 1965–1967, Jyväskylän kaupunginteatteri 1967–1969 ja Imatran Teatteri 1969–1975.
Kuninkaan rooleja olivat esimerkiksi Nina ("Lokki"), Maggie ("Mestarin tyttäret"), Julia ("Romeo ja Julia") sekä Juurakon Hulda ja Niskavuoren Heta. 2000-luvulla hän näytteli muun muassa Ilmin osan draamassa "Pesärikko" ja rouva Schmidtin osan musikaalissa "The Sound of Music".
Kuningas näytteli emäntä Jokista Aleksi Mäkelän ohjaamassa draamassa "Häjyt" vuonna 1999.
Kuninkaan vanhemmat olivat sekatyömies Eino Johannes Kyheröinen ja Vera Toroska.
Hmeimimin lentotukikohta

Hmeimimin lentotukikohta (, ) on Venäjän asevoimien käyttämä lentotukikohta Syyriassa Latakian maakunnassa. Venäjä on käyttänyt Basil al-Assadin kansainvälisellä lentoasemalla toimivaa tukikohtaa vuodesta 2015 lähtien, jolloin se sekaantui Syyrian sisällissotaan Syyrian presidentti Bašar al-Assadin hallinnon puolella.
Historia.
Hmeimimin lentotukikohta perustettiin Venäjän puuttuessa Syyrian sisällissotaan maan presidentti Bašar al-Assadin hallinnon puolella. Assadin hallinto oli vuonna 2015 romahtamisen partaalla ja maa kääntyi vanhan liittolaisensa Venäjän puoleen. Syyria pyysi virallisesti Venäjän sotilaallista apua, josta solmittiin sopimus Venäjän kanssa 26. elokuuta 2015. Venäjä, joka oli aikaisemmin toimittanut maahan apua meriteitse, sai käyttöönsä Basil al-Assadin kansainvälisen lentoaseman jolle Hmeimiminä tunnetuksi tullut lentotukikohta perustettiin. Paikalle alkoi saapua Venäjän ilmavoimien koneita Iranin ja Irakin ilmatilan kautta syyskuun puolessavälissä. Venäjän liittokokous antoi luvan niiden operatiivisille lennoille Syyriassa 30. syyskuuta.
Operatiivisten lentojen alkaessa Venäjän ilmavoimilla oli Syyriassa 33 lentokonetta. Niistä 12 oli Su-24M2-pommikoneita, 12 Su-25M/UB-rynnäkkökoneita, 4 Su-34-pommikoneita, 4 Su-30SM-monitoimihävittäjää ja 1 Il-20M-valvontakone. Niiden lisäksi paikalla oli 12 Mi-24P-taisteluhelikopteria ja 5 Mi-8MTš-kuljetushelikopteria. Tukikohdan suojauksesta vastasi 810. merijalkaväen prikaati, T-90A-panssarivaunukomppania ja S-300V4-ilmatorjuntapatteri. Paikalle tuli myöhemmin vielä toinen S-300-ilmatorjuntapatteri. Venäjän ilmavoimien Suhoi 24 -koneen pudotuksen jälkeen marraskuussa 2015 Venäjä toi paikalle myös S-400-ilmatorjuntaohjusjärjestelmän. Kaluston määrää on myöhemmin kasvatettu ja kutistettu tarpeen mukaan.
Bašar al-Assadin hallinto romahti joulukuussa 2024. Assadin mukaan hän oli 8. joulukuuta lähtenyt Damaskoksesta Hmeimimiin, josta venäläiset päättivät evakuoida hänet Venäjälle samana iltana. Assadin mukaan hän itse olisi halunnut jäädä taistelemaan. Venäläiset jäivät tukikohtaan kapinallisten noustessa valtaan. Tukikohdan pidemmän aikavälin kohtalo oli vuoden 2025 alussa epäselvä.
Robbe

Robin Björkskog, paremmin tunnettu taiteilijanimeltään Robbe (s. 2001 Espoo) on suomalainen elektronisen tanssimusiikin tuottaja ja DJ. Hän lukeutuu Suomen kymmenen Spotifyssa kuunnelluimman elektronisen tanssimusiikin artistien joukkoon runsaalla 1,1 miljoonalla kuukausittaisella kuuntelijallaan. Hänen tuottamiaan kappaleita on kuunneltu eri digitaalissa palveluissa suomalaiseksi artistiksi poikkeuksellisen paljon, yhteensä yli 1,5 miljardia kertaa.
Robben musiikki on erityisen suosittua Saksassa, Yhdysvalloissa, Brasiliassa ja Keski-Euroopassa ylipäätään.
Robben tunnetuimpia kappaleita ovat Mirrors, Tik Tok ja I Want It That Way. Kaiken kaikkiaan hän on julkaissut vuodesta 2019 alkaen Spotifyssa yhteensä yli sata kappaletta monille eri levy-yhtiöille, kuten Sony Music, Warner Music, Spinnin Records, Kontor Records, Bounce &amp; Bass ja ChillYourMind.
Robben tyylilajeina ovat tekno sekä sen alalajit hypertechno, mainstage techno ja hard techno. Hän on esiintynyt monilla festivaaleilla ympäri Euroopan, kuten Triple Treat (Latvia) ja Family First Event (Espanja)
Vuonna 2024 Robbe esiintyi mm. Weekend Festivalilla. Samana vuonna hän liittyi osaksi maamme suurinta elektronisen musiikin kollektiivia, Luxoniaa.
Rajasthanin kukkulalinnoitukset

Rajasthanin kukkulalinnoitukset ovat kuusi linnoitusta Intiassa, Rajasthanin osavaltiossa. Ne ovat Unescon maailmanperintökohde vuodesta 2013.
Nämä kuusi laajaa kukkulalinnoitusta edustavat 700-luvulta 1700-luvulle kukoistaneiden Rajputien ruhtinasvaltioiden hienostuneita, linnoitettuja hallintokeskuksia ja niiden suhteellista poliittista itsenäisyyttä.
Laajat linnoitukset, joiden ympärysmitta on jopa 20 kilometriä käyttävät hyväkseen hyvin erilaisia maastonmuotoja, erityisesti Gagronin joen, Ranthamboren tiheät metsät ja Jaisalmerin aavikon. Arkkitehtonisilla muodoilla ja koristeilla on paljon yhteistä muiden alueella kehittyneiden rakennustyylien, kuten sulttaanikunnan ja Suurmogulien valtakunnan arkkitehtuurin kanssa.
Osa linnoituksista oli pikemminkin vahvojen muurien suojaamia kaupunkeja. Niiden puolustusmuurien sisällä palatsien ja muiden rakennusten arkkitehtuuri heijastaa niiden roolia hovikulttuurin keskuksina sekä taiteen ja musiikin oppimisen suojapaikkoina. Tuomioistuimen ja varuskuntien lisäksi useimpien linnoitusten muurien suojissa oli laajoja kaupunkiasutuksia. Niissä käytiin myös kauppaa, joka muodosti Rajputin ruhtinaiden vaurauden perustan. Suurimmassa osassa linnoituksia oli temppeleitä tai pyhiä rakennuksia sekä laajoja tekoaltaita ja kanavarakenteita. Chittorgarhin eli Chitorin linnakkeen kymmenissä temppeleissä käy edelleen pyhiinvaeltajia kaikkialta Rajasthanista.
Rødvenin kirkko

Rødvenin kirkko () on Rauman kunnassa Møren ja Romsdalin läänissä Norjassa sijaitseva puinen pitkäkirkko vuodelta 1907.
Vågstrandan kirkko

Vågstrandan kirkko () on Rauman kunnassa Møren ja Romsdalin läänissä Norjassa sijaitseva puinen pitkäkirkko vuodelta 1869.
Hanestadin kirkko

Hanestadin kirkko () on Rendalenin kunnassa Innlandetin läänissä Norjassa sijaitseva puinen pitkäkirkko vuodelta 1926.
Sjølin kirkko

Sjølin kirkko () on Rendalenin kunnassa Innlandetin läänissä Norjassa sijaitseva puinen pitkäkirkko vuodelta 1914.
Øvre Rindalin kappeli

Øvre Rindalin kappeli () on Rindalin kunnassa Norjassa sijaitseva puinen pitkäkirkko vuodelta 1911.
Norderhovin kirkko

Norderhovin kirkko () on Ringeriken kunnassa Buskerudin läänissä Norjassa sijaitseva kivinen ristikirkko 1100-luvulta. Se oli alun perin pitkäkirkko, mutta 1880-luvun alussa sitä laajennettiin.
Strømsoddbygdan kappeli

Strømsoddbygdan kappeli () on Ringeriken kunnassa Buskerudin läänissä Norjassa sijaitseva puinen pitkäkirkko vuodelta 1953.
Tyristrandin kirkko

Tyristrandin kirkko () on Ringeriken kunnassa Buskerudin läänissä Norjassa sijaitseva puinen pitkäkirkko vuodelta 1857.
Vemen kirkko

Vemen kirkko () on Ringeriken kunnassa Buskerudin läänissä Norjassa sijaitseva tiilinen pitkäkirkko vuodelta 1893.
Vikerin kirkko

Vikerin kirkko () on Ringeriken kunnassa Buskerudin läänissä Norjassa sijaitseva puinen pitkäkirkko vuodelta 1697.
Villshärad

Villshärad on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 741 asukasta vuonna 2021.
Simlångsdalen

Simlångsdalen on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 696 asukasta vuonna 2021.
Fredrik Ström

Otto Fredrik Ström (10. heinäkuuta 1880 Breared – 23. marraskuuta 1948 Bollebygd) oli ruotsalainen toimittaja, kirjailija ja vasemmistolainen poliitikko. Hänet valittiin sosiaalidemokraattien edustajana valtiopäiville vuonna 1916, mutta jo seuraavana vuonna hän siirtyi siitä irtautuneeseen sosiaalidemokraattiseen vasemmistopuolueeseen, eli kommunisteihin. Vuonna 1926 hän palasi sosiaalidemokraatteihin. Kirjailijana Ström julkaisi muun muassa elämäkertoja, muistelmia sekä romaaneja.
Holm (Halmstad)

Holm on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 828 asukasta vuonna 2021.
Brat

Brat on brittilaulaja Charli XCX:n kuudes studioalbumi, joka julkaistiin 7. kesäkuuta 2024. Deluxe-albumi "Brat and It’s the Same but There’s Three More Songs So It’s Not" julkaistiin kolme päivää myöhemmin ja remix-albumi "Brat and It’s Completely Different but Also Still Brat" saman vuoden lokakuussa. 
"Brat" menestyi erinomaisesti paitsi kaupallisesti myös kriitikoiden arvosteluissa. Se on Metacritic-sivuston mukaan vuoden 2024 parhaiten arvioitu albumi. Britanniassa se nousi albumilistan ensimmäiseksi ja myi kultaa. Yhdysvaltalaisella Billboard 200 -listalla albumi sijoittui parhaimmillaan kolmanneksi. Albumin ympärille muodostui ”Brat-kesänä” () tunnettu ilmiö, joka symboloi nuorten aikuisten huolettomuutta ja juhlintaa. Viittaukset siihen alkoivat yleistyä myös yritysten markkinoinnissa, kun Yhdysvaltain demokraattisen puolueen presidenttiehdokas Kamala Harris otti ilmiön ja siihen liitetyn kirkkaanvihreän värin osaksi vaalikampanjaansa heinäkuun lopussa.
Tausta.
Charli XCX:n mukaan hän sekä keksi albumin nimen että suunnitteli sen kannen 16. maaliskuuta 2022, noin puoli vuotta ennen kuin sen kappaleita alettiin kirjoittaa. Kansi on väriltään limetinvihreä ja albumin nimi on kirjoitettu kanteen pienaakkosin. Fonttina on käytetty Arialia ja tekstiä on hieman sumennettu. Kannen värisävyn valinta kesti kaksi viikkoa ja lopulliseksi sävyksi valikoitui lopulta Pantone 3570-C. Charli XCX itse pitää väriä ällöttävänä. Hän on kuvaillut sitä ”epäystävälliseksi”, ”epäsiistiksi” ja ”mielenkiintoista keskustelua haluttavuudesta herättäväksi”. Kannen järkyttävää väriä ja helposti kopioitavaa muotoa on kutsuttu nerokkaaksi markkinointikikaksi, joka on lisännyt albumin näkyvyyttä. Syy yksinkertaiseen tekstikanteen oli alun perin paitsi esteettinen myös taloudellinen: rahaa haluttiin säästää, koska albumin ei uskottu miellyttävän kaikkia.
Vastaanotto.
Arvostelut.
Albumi sai erinomaisen vastaanoton musiikkikriitikoilta ja on yksi Charli XCX:n parhaiten arvioiduista albumeista. Arvosteluja kokoavan ja analysoivan Metacriticin mukaan "Brat" on saanut niissä keskimäärin 95 pistettä sadasta. Se on julkaisuvuoden parhaiten arvioitu albumi sivustolla.
Palkinnot ja ehdokkuudet.
Vuoden 2025 Grammy-palkintogaalassa albumi on kappaleineen ehdolla yhteensä seitsemässä kategoriassa. Albumi on ehdolla vuoden albumiksi ja parhaaksi dance-albumiksi/elektronisen musiikin albumiksi. Sen kappaleista ”360” on ehdolla vuoden levytykseksi, ”Apple” parhaaksi pop-sooloesitykseksi ja ”Von Dutch” parhaaksi dance-kappaleeksi. Remix-albumin kappaleista Billie Eilishin kanssa tehty ”Guess” on ehdolla parhaaksi pop-duo/ryhmäesitykseksi ja A. G. Cookin ”Von Dutch” -remix, jolla vierailee Addison Rae, on ehdolla parhaaksi remixiksi.
Kappaleet.
Brat and It’s Completely Different but Also Still Brat.
Levyn 2 kappalelista on sama kuin deluxe-albumin "Brat and It’s the Same but There’s Three More Songs So It’s Not".
Laxvik

Laxvik on taajama Halmstadin kunnassa Hallandin läänissä samannimisessä historiallisessa maakunnassa Ruotsissa. Taajamassa oli 483 asukasta vuonna 2021.
Jila Mossaed

Jila Mossaed (; s. 1948 Teheran) on ruotsalais-iranilainen runoilija, joka valittiin Ruotsin akatemian jäseneksi vuonna 2018. Hänen kirjailijanuransa alkoi synnyinmaassa Iranissa, missä hän sai jo 17-vuotiaana runojaaan julkaistuksi arvostetussa "Khoshe"-lehdessä. Mossaed opiskeli Yhdysvalloissa ja palasi Iraniin työskentelemään radiossa ja televisiossa. Islamilaisen vallankumouksen jälkeen hänen työnsä toimittajana kävi vaikeammaksi, ja vuonna 1986 hän pakeni Ruotsiin kahden lapsensa kanssa. Hänen ensimmäinen ruotsinkielinen teoksensa oli runokokoelma "Månen och den eviga kon" (1997).
Tsabong

Tsabong () on kylä Botswanan Kgalagadin alueella ja tämän alueen hallinnollinen keskus. Kylä sijaitsee maanteitse 542 kilometriä pääkaupunki Gaboronesta länsilounaaseen.
Vuoden 2022 väestönlaskennan mukaan Tsabongin asukasluku oli 11 651 (2011: 8 939 as.). 
Köppenin ilmastoluokituksessa Tsabong kuuluu kuumaan aavikkoilmastoon (BWh).
&lt;br clear=left&gt;
Kalorinen ilmiö

Kalorinen ilmiö voi viitata:
Mavronísi (Lasíthi)

Mavronísi () eli Mávros Vráchos (Μαύρος Βράχος) on pieni Kreikan saari, joka kuuluu Kreetan saariin ja sijaitsee Kreetan koilliskärjen länsirannikon edustalla. Saaren pinta-ala on noin 0,011 neliökilometriä ja se on asumaton. Hallinnollisesti Mavronísi kuuluu Siteían kuntaan, Lasíthin alueyksikköön ja Kreetan alueeseen.
Papadóplaka

Papadóplaka () on pieni Kreikan saari, joka kuuluu Kreetan saariin ja sijaitsee Kreetan etelärannikolla Kaloí Liménesin kylän lähellä. Saaren pinta-ala on noin 0,004 neliökilometriä ja se on asumaton. Hallinnollisesti Papadóplaka kuuluu Faistóksen kuntaan, Iraklionin alueyksikköön ja Kreetan alueeseen.
Saarta ei tule sekoittaa samannimiseen riuttaan Kommóksen edustalla.
Paximádi (Iraklion)

Paximádi (, ) on pieni Kreikan saari, joka kuuluu Kreetan saariin ja sijaitsee Kreetan pohjoisrannikon edustalla sijaitsevan Dían saaren itäpuolella. Saaren pinta-ala on noin 0,032 neliökilometriä ja se on asumaton. Hallinnollisesti Paximádi kuuluu Chersónisoksen kuntaan, Iraklionin alueyksikköön ja Kreetan alueeseen.
Mavronísi

Mavronísi (, ”Musta saari”) voi viitata seuraaviin saariin Kreikassa:
Peristeróvrachoi

Peristeróvrachoi (, myös yksikössä "Peristeróvrachos", Περιστερόβραχος) on kolmen pienen Kreikan saaren ryhmä, joka kuuluu Kreetan saariin ja sijaitsee Kreetan itärannikolla Váin rannan edustalla. Saarten yhteispinta-ala on noin 0,003 neliökilometriä ja yhteispituus noin 110 metriä. Ryhmän suurimman saaren pinta-ala noin 0,0017 neliökilometriä. Saaret ovat asumattomia. Hallinnollisesti Peristeróvrachoin saaret kuuluvat Siteían kuntaan, Lasíthin alueyksikköön ja Kreetan alueeseen.
Petalída (Falásarna)

Petalída () on pieni Kreikan saari, joka kuuluu Kreetan saariin ja sijaitsee Kreetan länsirannikolla Falásarnan rannan edustalla. Saaren pinta-ala on noin 0,024 neliökilometriä ja se on asumaton. Hallinnollisesti Petalída kuuluu Kíssamoksen kuntaan, Chanián alueyksikköön ja Kreetan alueeseen.
Petalídi (Iraklion)

Petalídi () eli Glaronísi (Γλαρονήσι) on pieni Kreikan saari, joka kuuluu Kreetan saariin ja sijaitsee Kreetan pohjoisrannikon edustalla sijaitsevan Dían saaren pohjoispuolella. Saaren pinta-ala on noin 0,013 neliökilometriä ja se on asumaton. Hallinnollisesti Petalídi kuuluu Chersónisoksen kuntaan, Iraklionin alueyksikköön ja Kreetan alueeseen.
Prosforá

Prosforá () on pieni Kreikan saari, joka kuuluu Kreetan saariin ja sijaitsee Kreetan pohjoisrannikolla lähellä Siteían kaupunkia. Saaren pinta-ala on noin 0,0001 neliökilometriä ja se on asumaton. Hallinnollisesti Prosforá kuuluu Siteían kuntaan, Lasíthi alueyksikköön ja Kreetan alueeseen.
Theodoropoúla

Theodoropoúla (, myös "Thodoropoúla", Θοδωροπούλα) eli Mikrós Ágios Theódoros (Μικρός Άγιος Θεόδωρος) eli Glaráki (Γλαράκι) eli Koúkos (Κούκος) on pieni Kreikan saari, joka kuuluu Kreetan saariin ja sijaitsee Kreetan pohjoisrannikolla Agía Marínan kaupungin edustalla olevan Ágioi Theódoroin saaren pohjoispuolella. Saaren pinta-ala on noin 0,013 neliökilometriä ja se on asumaton. Hallinnollisesti Theodoropoúla kuuluu Chanián kuntaan, Chanián alueyksikköön ja Kreetan alueeseen. Saaren nimistä Theodoropoúla tarkoittaa ”Pientä Theódorosta” ja Glaráki ”Pientä lokkia”.
Thétis

Thétis () eli Vála (Βάλα) on pieni Kreikan saari, joka kuuluu Kreetan saariin ja sijaitsee Kreetan etelärannikolla lähellä Treis Ekklisiésin kylää. Saaren pinta-ala on noin 0,003 neliökilometriä ja se on asumaton. Hallinnollisesti Thétis kuuluu Archánes-Asteroúsian kuntaan, Iraklionin alueyksikköön ja Kreetan alueeseen.
Thetis (täsmennyssivu)

Thetis voi viitata seuraaviin:
Tráchilos

Tráchilos (, myös "Tráchilas", Τράχηλας) on pieni Kreikan saari, joka kuuluu Kreetan saariin ja sijaitsee Koufonísin saaren eteläpuolella etelään Kreetan kaakkoiskulmasta. Saaren pinta-ala on 0,140 neliökilometriä ja se on asumaton. Hallinnollisesti Tráchilos kuuluu Siteían kuntaan, Lasíthin alueyksikköön ja Kreetan alueeseen. Se on osa Agía Triádan kyläyhdyskuntaa.
Tráfos

Tráfos (, myös "Trafonísi", Τραφονήσι) on pieni Kreikan saari, joka kuuluu Kreetan saariin ja sijaitsee Kreetan etelärannikolla Pigaïdákian Chrysóstomoksen kylän edustalla. Saaren pinta-ala on noin 0,015 neliökilometriä ja se on asumaton. Hallinnollisesti Tráfos kuuluu Faistóksen kuntaan, Iraklionin alueyksikköön ja Kreetan alueeseen.
Saari sijaitsee antiikin ajan Lasaian kaupungin paikan edustalla. Tráfoksen ja Kreetan pääsaaren välissä on näkyvissä kaupungin aallonmurtajan jäänteitä.
Kantonin kapina

Kantonin kapina oli 11.-13. joulukuuta 1927 Kiinan tasavallan Kantonissa tapahtunut aseellinen kapina, joka oli osa Kiinan sisällissotaa. Kiinan kommunistisen puolueen joukot ottivat Kantonin lyhyeksi aikaa haltuunsa, mutta Kuomintangin armeija valtasi sen takaisin jo seuraavana päivänä. 
Tapahtumat.
Sisällissodan taistelut olivat luoneet Kantonin maakuntaan sekasortoisen tilanteen. Marraskuussa 1927 kommunistit päättivät aloittaa Kuomintangin hallussa olleessa Kantonissa kapinan, jonka poliittinen johtaja oli Zhang Tailei ja sotilaallinen johtaja Ye Ting. Kapinan suunnitteluun osallistui myös Kominternin saksalainen asiamies Heinz Neumann. Kommunistit mobilisoivat noin 2 000 työläisestä kootun punakaartin, jonka lisäksi heidän joukoissaan oli 1 200 Kuomintangin joukoista värvättyä kadettia. Kapinallisia tukemaan saapui vielä noin 500 aseistettua maatyöläistä. Kuomintangin joukoissa oli noin 10 000 sotilasta ja poliisia, joiden tukena oli puolisotilaallisia joukkoja. Kommunistien toivo lepäsikin sen varassa, että heidän joukkoihinsa liittyisi kymmeniä tuhansia työläisiä. Joidenkin arvioiden mukaan kommunisteihin liittyi parikymmentä tuhatta työläistä, mikä ei kuitenkaan ollut tarpeeksi.
Kuomintangin sotilasjohtaja Zhang Fakui selville kapinallisten suunnitelmasta, jonka vuoksi ajankohtaa varhaistettiin kahdella päivällä. Kapinan käynnistyessä varhain aamuyöllä 11. joulukuuta kommunistit ottivat kaupungin nopeasti haltuunsa. Kuomintang aloitti vastahyökkäyksensä samana iltana ja kukisti ylivoimansa turvin kapinalliset jo seuraavana päivänä. Kuomintang sai tulitukea myös Helmijoella partioivilta Iso-Britannian laivaston tykkiveneiltä. Kanton oli lopullisesti Kuomintangin komennossa iltapäivällä 13. joulukuuta. Taistelut olivat vaatineet vain muutama sata kuolonuhria, mutta viisi päivää kestäneiden kostotoimien aikana Kuomintang surmasi arviolta 6 000 ihmistä. Kaatuneiden ja teloitettujen joukossa oli myös Neuvostoliiton konsulaatin henkiilökuntaa. 
Kiinan kommunistisen puolueen historiankirjoituksessa Kantonin kapinaa verrataan vuoden 1871 Pariisin kommuuniin. Kominternin osuus tapahtumien kulkuun ei ole täysin selvillä. Vuonna 1929 järjestö lähetti Kiinaan suomalaisen asiamiehensä Niilo Virtasen tutkimaan epäonnistumisen syitä.
IIT Dharwad

IIT Dharwad (, , suom. "Intian teknillinen korkeakoulu Dharwadissa", lyhennys myös IITdh) on Intian Karnatakan osavaltion Dharwadissa toimiva julkinen, kooltaan pieni teknillinen korkeakoulu. IIT Dharwadin alkuvuosien tilapäistiloja seurannut uusi, pysyvä kampus sijaitsee noin 9 kilometriä Dharwadin keskustasta luoteeseen.
IIT Dharwadin lukeutuu ikäjärjestyksessä kaikkein nuorimpiin Intian nykyään 23 Intian teknillisen korkeakoulun (engl. Indian Institutes of Technology, IITs) ryhmään kuuluvista korkeakouluista. Se käynnistettiin vuonna 2016 IIT Bombayn avustuksella. Aluksi opetustarjontaan kuului vain kolmen koulutusohjelman alempaan korkeakoulututkintoon (B. Tech.) johtava opetus: koneinsinöörin, sähköinsinöörin sekä tietotekniikan insinöörin opinnot. Vuoteen 2024 mennessä koulutusalatarjontaa on lisätty, maisteri- ja tohtoriopinnot ovat tulleet mahdollisiksi. 
IIT Dharwad on kasvava korkeakoulu. Sen opiskelijamääräksi ilmoitettiin 1 075 (2024). Noin 20 prosenttia opiskelijoista on naisia. Vielä lukuvuonna 2022-2023 IIT Dharwadussa oli yhteensä 740 opiskelijaa.
Jack Berglund

Jack Berglund (s. 10. huhtikuuta 2006 Karlstad, Ruotsi) on ruotsalainen jääkiekkoilija. Berglund edustaa SHL-joukkue Färjestad BK:ta. Hänen pelipaikkansa on keskushyökkääjä tai vasen laitahyökkääjä ja hän laukoo vasemmalta. Hänellä on sopimus joukkueen kanssa kauden 2026–2027 loppuun saakka.
Berglundin kasvattajaseura on sveitsiläinen Rapperswil-Jona Lakers. NHL-joukkue Philadelphia Flyers varasi Berglundin toisella kierroksella 51. varausvuorolla . Berglund on pelannut 20 SHL:n runkosarjan ottelua. Näissä otteluissa hän on tehnyt kaksi maalia ja kaksi syöttöä eli yhteensä neljä tehopistettä. Uran tilastot päivitetty 14. marraskuuta 2024.